แนวโน้ม SET พักฐาน หวนกังวล “เฟด” ขึ้นดอกเบี้ยเร่ง หวั่นฟันด์โฟลว์ไหลออก
แนวโน้ม SET เช้าพักฐาน สอดคล้องกับตลาดหุ้นอื่นในภูมิภาคเอเชีย แม้จะมีข่าวดีเรื่องการเลือกตั้ง ขณะที่ตัวเลขเศรษฐกิจสหรัฐและยุโรปออกมาดีกว่าคาด หนุนเฟดขึ้นดอกเบี้ยต่อเนื่อง และกดดัน Fund Flow ไหลออก ให้แนวรับไว้ที่ 1,660 จุด และแนวต้าน 1,670-1,675 จุด

แนวโน้ม SET เช้าพักฐาน สอดคล้องกับตลาดหุ้นอื่นในภูมิภาคเอเชีย แม้จะมีข่าวดีเรื่องการเลือกตั้ง ขณะที่ตัวเลขเศรษฐกิจสหรัฐและยุโรปออกมาดีกว่าคาด หนุนเฟดขึ้นดอกเบี้ยต่อเนื่อง และกดดัน Fund Flow ไหลออก ให้แนวรับไว้ที่ 1,660 จุด และแนวต้าน 1,670-1,675 จุด
22 ก.พ. 2566

นายอภิชาติ ผู้บรรเจิดกุล ผู้อำนวยการสายงานวิเคระห์หลักทรัพย์ บล.ทิสโก้ กล่าวว่า ตลาดหุ้นไทยเช้านี้คาดพักฐาน สอดคล้องกับตลาดหุ้นอื่นในภูมิภาคเอเชีย แม้บ้านเราจะมีข่าวดีเรื่องการเลือกตั้ง แต่บรรยากาศการลงทุนภายนอกประเทศไม่ค่อยดี หลังตัวเลขเศรษฐกิจสหรัฐและยุโรปออกมาดีกว่าที่คาด เป็นปัจจัยหนุนให้ธนาคารกลางสหรัฐ (เฟด) ปรับขึ้นอัตราดอกเบี้ยอย่างต่อเนื่อง
โดยปัจจุบันตลาดประเมินเฟดจะขึ้นดอกเบี้ยไปที่ 5.75% สนับสนุนอัตราพันธบัตรรัฐบาลสหรัฐ (Bond Yield) ปรับตัวขึ้นเข้าใกล้ระดับ 4% กดดันเงินทุนต่างชาติยังเป็นลบอยู่ โดยให้แนวรับไว้ที่ 1,660 จุด และแนวต้าน 1,670-1,675 จุด